Софтуер за запис на действия на екрана

Драги колеги, няколко пъти споменахме т.н. "скрийн кепчър" - това е програмка, която си сваляте на компютъра и я активирате, за да направите запис на случващото се на екрана ви. С такава програма е направено, например, видеото за това как се конфигурира ВКС.

След като я стартирате и запишете видео, то се сваля като файл на вашия компютър. Този файл е голям и не е удобен за директна употреба. За да го ползвате, качвате въпросния видео файл в ютюб. Оптимално е да сте си направили акаунт в Ютюб преди това и като качите видеото да му дадете като настройки за достъпността да се вижда само от тези, които имат линк към видеото, за да не стане рязко популярно в мрежата.

Знам, че звучи сложно и страшно и е така, но само първите два-три пъти ;-)

Линкът от ютюб се помества в курса в Мудъл и всичко заспива.

Тук качавам един от безплатните, добри софтуери за скрийнкепчване.